వెంకటరెడ్డి ముద్నాల్

వెంకటరెడ్డి ముద్నాల్ (28 మార్చి 1954 - 17 సెప్టెంబర్ 2024) కర్ణాటక రాష్ట్రానికి చెందిన రాజకీయ నాయకుడు. ఆయన 2018 శాసనసభ ఎన్నికలలో యాద్గిర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

వెంకటరెడ్డి ముద్నాల స్వాతంత్ర్య సమరయోధుడు &  మాజీ పశుసంవర్ధక శాఖ మంత్రి విశ్వనాథ్ రెడ్డి ముద్నాల కుమారుడు. 
రాజకీయ జీవితం
వెంకటరెడ్డి ముద్నాల్ తన తండ్రి మాజీ మంత్రి విశ్వనాథ్ రెడ్డి ముద్నాల్ అడుగుజాడల్లో 1995లో జనతా పరివార్ ద్వారా రాజకీయాల్లోకి వచ్చి యాద్గిర్ మున్సిపాలిటీ అధ్యక్షుడిగా తన రాజకీయ జీవితాన్ని ప్రారంభించి మున్సిపల్ కౌన్సిల్ సభ్యుడిగా ఎన్నికై ఆ తర్వాత  మునిసిపల్‌ చైర్మన్‌గా పని చేశాడు. ఆయన మాజీ ముఖ్యమంత్రి బి.ఎస్.యడ్యూరప్పకు ప్రధాన అనుచరుడు.

వెంకటరెడ్డి ముద్నాల్ 2008 కర్ణాటక శాసనసభ ఎన్నికలలో గుర్మిట్‌కల్ నియోజకవర్గం నుండి స్వతంత్ర అభ్యర్థిగా పోటీ చేసి ఓడిపోయి, ఆ తరువాత యడ్యూరప్ప స్థాపించిన కర్ణాటక జనతా పక్ష పార్టీలో చేరి 2013 శాసనసభ ఎన్నికలలో కేజేపీ అభ్యర్థిగా పోటీ చేసి ఓడిపోయాడు.

వెంకటరెడ్డి ముద్నాల్ ఆ తరువాత భారతీయ జనతా పార్టీలో చేరి గుర్మిట్‌కల్ నియోజకవర్గం నుంచి వైదొలిగి 2018 శాసనసభ ఎన్నికలలో యాద్గిర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్‌ అభ్యర్థి డా. ఎ. బి. మాలకర్డిపై 12,881 ఓట్ల తేడాతో గెలిచి తొలిసారిగా శాసనసభలో అడుగుపెట్టాడు. ఆయన 2018 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్‌ అభ్యర్థి చన్నారెడ్డి పాటిల్ తున్నూరు చేతిలో 3,673 ఓట్ల తేడాతో ఓడిపోయాడు.
మరణం
వెంకటరెడ్డి ముద్నాల్ ఊపిరితిత్తుల క్యాన్సర్‌తో బాధపడుతూ కొన్ని నెలలుగా బెంగళూరులోని ఓ ప్రైవేట్ ఆస్పత్రిలో చికిత్స పొందుతూ ఆరోగ్యం విషమించడంతో 2024 సెప్టెంబర్ 17న మరణించాడు. ఆయనకు భార్య, కుమారుడు, కుమార్తె ఉన్నారు. వెంకటరెడ్డి ముద్నాల్‌కు యాద్గిర్ లోని ఆయన వ్యవసాయ క్షేత్రంలో ప్రభుత్వ లాంఛనాలతో అంత్యక్రియలు నిర్వహించారు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2018 కర్ణాటక శాసనసభ్యులు